Începând cu 28 martie, Irina Rimes transformă România în scena și locul ei de joacă, mai exact în Sufrageria Irinei. Muzica plină de emoție, atmosfera plină de bucurie și profunzimea versurilor artistei vor fi prezente în fiecare colț, deoarece Irina Rimes pleacă într-un turneu oficial. Așadar, dacă vrei să auzi live și să simți fiorul unor piese precum ,,Neiubita ta" sau ,,Ce S-a Întâmplat Cu Noi", găsește-ți locul pe hartă.
Biletele sunt deja disponibile aici.
28/03 Casa de Cultură a Studenților - Cluj-Napoca
29/03 Filarmonica de Stat - Arad
31/03 Sala Capitol - Timișoara
01/04 Teatrul Național Marin Sorescu - Craiova
03/04 Sala Unirii - Cinema Victoria - Iași
04/04 Teatrul de Vară Radu Beligan - Bacău
05/04 Casa de Cultură a Sindicatelor - Galați
08/04 Centrul Multifuncțional Educativ pentru Tineret Jean Constantin - Constanța
Alături de Irina, vor urca pe scenă: Andrei Comaroni - chitară, Cristi Comaroni - chitară, Bubu Cernea - tobe, Radu Taca - bass, Tudor Amarandei - clape, Șerban Ilicevici - sunet.
Nu uita să îi lași Irinei în comentarii ce piesă arzi de nerăbdare să asculți live:
https://www.instagram.com/p/C3SnGKwosJ2/?img_index=1
Irina Rimes este unul dintre artiştii emblematici ai industriei muzicale din România, care şi-a pus amprenta asupra publicului şi topurilor radio şi TV prin stilul unic de interpretare, piese statement, peste 340 de show-uri live intense şi pline de emoţie și peste 450 de milioane de vizualizări pe Youtube. "Despre el", "Cosmos", "Pastila" și ,,ACASĂ" sunt cele patru albume compuse de Irina care includ hituri precum "Visele", "Ce s-a întâmplat cu noi", "Iubirea noastră mută", "Bandana", "Bolnavi amândoi", "Nu ştii tu să fii bărbat", iar colaborările cu artişti precum Guess Who, Carla's Dreams, The Motans, INNA, Grasu XXL, Bruja sau Cris Cab, dar şi piesele compuse pentru Andra, Antonia, Nicole Cherry, confirmă versatilitatea sa. În 2022, Irina a lansat și mini seria de documentare "Pe drumul meu", ce s-a bucurat de un real suport atât în mediul online, în special din partea fanilor, cât și în offline. De asemenea, artista a redevenit unul dintre jurații show-ului Vocea României, difuzat pe PROTV și a avut, conform audiențelor Media Forest, cea mai ascultată piesă a verii lui 2022, "Ba ba ba – Inima mea bate". În 2023, Irina și-a încântat audiența cu piese precum ,,Neiubita ta", ,,Flori de mai", <<Changer>>, ,,Gelos", dar și cu colaborarea cu Theo Rose pentru ,,Stinge Luminile", piesă de pe soundtrack-ul oficial Miami Bici 2. | |